**REVIVE: ODPRTI POZIV ZA MLADE TALENTE**

**Partnerji mednarodnega projekta REVIVE vabimo mlade ustvarjalne ume k raziskovanju, kako kulturna dediščina lahko navdihuje skupnosti pri razvijanju novih trajnostnih modelov bivanja. Kandidate vabimo, da postanejo del mednarodnih skupin za žive eksperimente, ki jih bomo v letošnjem letu izvedli v Sloveniji in na Finskem.**

Postati del multidisciplinarnega mednarodnega ustvarjalnega tima je odlična priložnost za učenje, raziskovanje, sooblikovanje in preizkušanje **inovativnih rešitev za oživljanje starih zgodovinskih mest in lokacij**. To bomo poskušali doseči **s fizičnimi in virtualnimi eksperimenti** na štirih izbranih specifičnih urbanih lokacijah, ki se soočajo z lastnimi izzivi in so skupni mnogim mestom, mestecem in vasem po Evropi: **Tržič (Slovenija), Iași (Romunija), Cellino Attanasio (Italija), Turku (Finska).**

**Iščemo mlade talente, ki bi želeli postati del ustvarjalnih skupin za žive eksperimente, ki bodo letos potekali v Sloveniji od 30. junija do 14. julija in v Turkuju od 30. septembra do 14. oktobra 2024.**

V alpskem zgodovinskem mestu [**Tržič**](https://www.zgodovinska-mesta.si/mesta/trzic) boste sooblikovali in gradili zelen, odprt javni prostor kot nov center za urbano/mestno skupnost. V mestu Turku na Finskem boste preizkušali videomapiranje in projekcije kot orodje za oživljanje zapuščene industrijske dediščine.

Poleg eksperimentov na kraju samem boste izbrani mladi talenti sodelovali v pripravljalnih spletnih dejavnostih:

* skupni spletni (on-line) tabor (da spoznate lokacijo in se srečate z relevantnimi deležniki ter drugimi člani ekipe);
* mednarodni spletni (on-line) dogodek za gradnjo zmogljivosti (za učenje in navdih, s primeri dobre prakse).

Srečanja prek spleta bodo organizirana pred vsakim eksperimentom. Dodatna (neformalna) srečanja na spletu se lahko dodajajo glede na potrebe.

**Ta poziv je za vas, če:**

* ste stari med 18 in 30 let;
* živite v Sloveniji (ali ste njen državljan). *Opomba: poleg potovanj na eksperimente v druge države lahko sodelujete tudi v eksperimentu v lastni državi;*
* ste študent ali nedavni diplomant na naslednjih področjih: arhitektura, kulturna dediščina, restavriranje, vizualna ali uprizoritvena umetnost, zgodovina, antropologija, urbanizem, načrtovanje krajine, komunikacija, digitalni mediji, ekologija, gradbeništvo ... ali katero koli povezano področje, ki menite, da bi projektu koristil;
* ste odprtega uma in vas zanimajo druge kulture;
* imate dobro raven pisnega in govornega znanja angleškega jezika;
* ste se pripravljeni zavezati projektu in sodelovati v eksperimentih na krajih dogodka v zgoraj navedenih datumih ter sodelovati v spletnih pripravljalnih dejavnostih.

**Kako se prijaviti?**

* Pošljite svoj življenjepis in motivacijsko pismo na [**info@zgodovinska-mesta.si**](mailto:info@zgodovinska-mesta.si).Lahko mu priložite svoj portfelj (če ga imate – ni obvezno). V pismu razložite, kako bi lahko prispevali k projektu in v katerem eksperimentu bi želeli sodelovati. Sodelujete lahko v več kot enem eksperimentu (glede na razpoložljivost).
* Rok za oddajo prijave: **29. januar 2024 do 23.59.**

**Kaj pridobite?**

* Dragocene mednarodne izkušnje s področja oživljanja kulturne dediščine.
* Priložnost za učenje od drugih in gradnjo lastnih kapacitet na tem področju.
* Popolnoma financirano potovanje ter vsi stroški namestitve in prehrane med štirinajstdnevnim eksperimentom na kraju samem.
* Potrdilo o udeležbi in morebitna priporočilna pisma za vaše prihodnje projekte in prijave.

**Postopek ocenjevanja:**

* Prejete prijave bo med 30. januarjem in 7. februarjem 2024 pregledal vsak od partnerjev projekta v domačih državah, nato se bo ustvaril predselekcijski seznam. Končna sestava ekipe za vsak eksperiment je skupna odločitev vseh partnerjev.
* Uspešni kandidati bodo o izboru obveščeni najpozneje do 15. februarja 2024.
* Tisti, ki tokrat ne bodo izbrani, se lahko ponovno prijavijo v drugem krogu leta 2025 (poziv bo objavljen proti koncu leta 2024).

Za več informacij o projektu, partnerjih in eksperimentalnih lokacijah obiščite [**uradno stran projekta Revive**](https://www.revive-project.com/) ali preberite našo [**novico**](https://www.zgodovinska-mesta.si/novice/evropski-projekt-revive/).